**KOMUNIKATE SHTYPI**

**PËR projektvendimin e kËshillit tË ministrave**

**pËr miratimin e Planit kombËtar tË veprimit mbi DEINSTITUCIONALIZIMIT 2020-2023 DHE TË PLANIT TË VEPRIMIT PËR ZBATIMIN E TIJ**

Me anë të këtij projektvendimi realizohet miratimi i Planit Kombëtar të Veprimit mbi Deinstitucionalizimin 2020-2022. Shkrimi i këtij dokumenti politik ka për qëllim vazhdimin e reformave të fushës së shërbimeve sociale dhe atyre shëndetësore. Qëllimi i Planit Kombëtar të Veprimit është kryerja e procesit të transformimit të shërbimeve rezidenciale në shërbime të kujdesit alternativ, duke respektuar interesin më të lartë të fëmijës.

Vizioni i këtij plani veprimi është: “Ndërtimi i një sistemi të përkujdesit social të integruar funksional dhe gjithëpërfshirës, të deinstitucionalizuar, i cili parashikon politikat dhe mekanizmat për të mbrojtur të gjithë fëmijët në nevojë, apo në risk nëpërmjet shërbimeve alternative të reja parandaluese dhe riintegruese, në një mjedis të përshtatshëm në familjen biologjike apo kujdestare të përkohshme, duke realizuar plotësisht potencialin e tyre. »

Synim : *Deri në vitin 2022***,** *çdo fëmijë në institucionet e përkujdesit apo në rrezik institucionalizimi do të mbështetet me shërbime të reja alternative, në familje kujdestare apo shërbime të specializuara.*

Projektakti i propozuar është në harmoni me objektivat e Qeverisë Shqiptare në fushën e Mbrojtjes Sociale. Gjithashtu, Plani Kombëtar i De-Institucionalizimit 2020-2022 është ndërtuar në përputhje me Strategjinë Kombëtare për Zhvillim dhe Integrim, 2015-2020 (Komponenti: Investimi tek Kapitali Social), sipas vizionit “Shqipëria – një demokraci në forcim, në rrugën drejt integrimit të saj në Bashkimin Evropian, me një ekonomi konkuruese, të stabilizuar dhe të qëndrueshme, që garanton të drejtat themelore dhe liritë e njeriut. Plani është gjithashtu në linjë me objektivat strategjike, të SKZHI “Konsolidimi i mbrojtjes shoqërore” dhe “Ndërtimi i një shoqërie më gjithëpërfshirëse”.

Strategjia Kombëtare e Mbrojtjes Sociale 2020-2023, i miratuar me VKM Nr. 866/2019 një dokument i rëndësishëm i Qeverisë Shqiptare, përcakton objektiva ambicioze në fushën e reformës të politikave sociale. Ky dokument garanton një sistem bashkëkohor e të përgjegjshëm, lidhur me përfshirjen sociale në politika të ndryshme sektoriale dhe i kushton vëmendje të veçantë “procesit të De-Institucionalizimi”, ku në fokus janë fëmijët dhe shërbimet alternative.

Në mënyrë që të sigurojmë që çdo Fëmijë që është rezident në institucionet rezidenciale apo është në rrezik të institucionalizimit, të gëzojë të drejtën për të jetuar në një familje të shëndetshme, me mirëqenien e nevojshme, në një komunitet të fuqizuar e miqësor për fëmijën, Ministria e Shëndetësisë dhe Mbrojtjes Sociale (MSHMS) inicioi hartimin e Planit Kombëtar për De-istitucionalizimin (PKDI).

MSHMS, si fazë të parë të hartimit të këtij plani veprimi, së bashku me partnerët kombëtar dhe ndërkombëtar, UNICEF dhe Save the Children, ka realizuar vlerësimin e 232 fëmijëve rezidentë në 9 Institucione të Shërbimeve të Përkujdesit (ISHP) publike. Për herë të parë janë vlerësuar plotësisht familjet e fëmijëve dhe rrethit të zgjeruar familjar të tyre. Ndërkohë janë identifikuar burimet e nevojshme financiare dhe njerëzore, për fuqizimin e fëmijës dhe familjes për secilin fëmijë të vlerësuar, si dhe janë hartuar 232 plane individuale tranzicioni dhe zhvillimi për secilin prej tyre.

Në këtë kontekst janë identifikuar shërbimet mbështetëse vendore për fëmijën dhe familjen, në të gjitha bashkitë ku jetojnë familjet biologjike të fëmijëve rezidentë në 9 IPSH. Gjithashtu është krijuar rrjeti mbështetës insititucional në nivel vendor, duke përfshirë në procesin e vlerësimit Njësitë e Mbrojtjes së Fëmijës, Shërbimin Social Rajonal, Shërbimet Shëndetësore dhe Arsimore vendore, e të tjera në secilën nga bashkitë. Të gjitha politikat dhe ndërhyrjet e parashikuara në këtë plan veprimi janë bazuar në gjetjet e vlerësimeve të realizuara.

Ky plan veprimi do të arrijë ngritjen e:

* Shërbimeve të emergjencës për nënën dhe fëmijën, në nevojë për mbrojtje; (shërbim i munguar)
* Shërbimeve rezidenciale miqësore për fëmijën të tipit “Shtëpi Familje”
* Shërbimeve për fuqizimin dhe monitorimin e familjeve të fëmijëve në proces de-institucionalizimi apo të de-institucionalizuar.
* Shërbimeve mbështetëse dhe monitoruese për familjet kujdestare me apo pa lidhje gjaku.
* Krijimi i apartamenteve gjysëm rezidenciale rinore.

Së bashku me Planin Kombëtar të Veprimit dhe treguesit për zbatimin e tij, është detajuar buxheti i planifikuar për çdo masë, në bashkëpunim dhe me kontributin e donatorëve. Çdo masë do të realizohet nga mbështetja e parashikuar në PBA.